**A BRIDGESTONE TÁMOGATÁSÁVAL VERSENYEZHET 2020-IG CSERNOVICZKI ÉVA**

Cselgáncs és gumiabroncs: cél a dobogós helyezés a tokiói olimpián

Budapest, 2017. szeptember 19.: **A tokiói olimpiáig szóló hároméves támogatási szerződést kötött Csernoviczki Éva cselgáncsozóval a Bridgestone Tatabánya Termelő Kft. Az abroncsgyár támogatása a megfelelő edzéskörülmények megteremtésében, valamint a nemzetközi edzőtáborokon való részvételben segíti az olimpiai bronzérmes sportolónőt. Csernoviczki Éva** **már a Bridgestone támogatásával indul a következő európai megmérettetéseken és a világversenyeken is.**

Csernoviczki Éva az első nő a magyar cselgáncs történetében, aki érmet szerzett az olimpiai játékokon, magyar, európai és világbajnoki érmeit, helyezéseit és címeit pedig megszámlálni is nehéz. Legeredményesebb női cselgáncsozónk felkészülésében és sikerességében kulcsszerepet játszanak a hazai és külföldi edzőtáborok. Éva minden évben többször utazik edzőtáborba, amely utazások jelentős költséggel járnak.

**Helyi összefogás a nemzetközi sikerekért**

Az edzőtáborok és nemzetközi versenyekre történő felkészülés költségeihez járul hozzá mostantól 3 évig a Bridgestone Tatabánya Termelő Kft. A világ legnagyobb gumiabroncsgyártó vállalatának tatabányai egysége 2020-ig, a tokiói olimpia végéig támogatja Évát, hozzájárulva ezzel a sportoló éremesélyeihez.

*„Az Olimpiai Mozgalom hivatalos támogatójaként, vállalatunk nagy örömmel segíti Évát, aki eredményeivel nemcsak Tatabánya jó hírét erősíti, de egész Magyarországot és minden magyart képvisel majd a sportág európai és nemzetközi világversenyein és az olimpián”* – mondta Topolcsik Melinda, a Bridgestone Tatabánya Termelő Kft. ügyvezető igazgatója. „*Cégünk elkötelezett támogatója a sportnak és tisztelettel adózik annak a kemény és kitartó munkának, amely a kiemelkedő teljesítmény, így Éva sportteljesítménye mögött is áll. Drukkolunk Évának, és további eredményes felkészülést kívánunk neki!”* – tette hozzá Topolcsik Melinda.

Az olimpikon is nagyon örül az abroncsgyártóval való együttműködés lehetőségének, hiszen már régóta keresett egy olyan helyi támogatót, amely nemzetközi jelenléttel és jelentőséggel is bír.

*„Nagyon boldog vagyok, hogy a szülővárosomban találtam szponzorra. A Bridgestone támogatása nagyban megkönnyíti munkámat és a versenyekre történő felkészülésemet, és ezzel a segítséggel a háttérben immár teljes mértékben a versenyeken való sikeres szereplésre koncentrálhatok*– mondta Csernoviczki Éva. „*Külön* *örülök annak, hogy a cég számára kiemelten fontos a testmozgás és az egészséges életmód, amelyet örömmel népszerűsítek majd a cég dolgozói körében is”* – tette hozzá a sportoló.

**Fókuszban a sport, az egészséges életmód és a helyi közösségek**

A Bridgestone a sport és az egészséges életmód elkötelezett támogatója. A vállalatcsoport támogatásával kerül megrendezésre a 2018-as pyeong chang-i és a 2022-es pekingi téli olimpia, valamint a 2020-as tokiói és a 2024-es párizsi nyári olimpia is. A vállalat Magyarországon is rendszeresen támogatja a sportot, az egészséges életmódot és a testmozgást népszerűsítő kezdeményezéseket és rendezvényeket és kollégái révén aktív résztvevője is ezeknek. A Bridgestone támogatásával valósult meg egyebek mellett az idei Gerecse50 Teljesítménytúra, valamint a Visegrádi Négyek Nemzetközi Erős Ember Verseny is. Mindezek mellett a Bridgestone támogatásával lép pályára az Oroszlányi Sport Egyesület férfi kosárlabda csapata is, október 1-jén pedig a vállalat közreműködésével rendezik meg a Bridgestone Budaörs Félmaraton futóversenyt.

**További információ kérhető:**

|  |  |
| --- | --- |
| **Piskóti Attila / Tölgyi Kriszta**  Premier Kommunikációs Iroda  Tel: 1/483-1860; 30/915-9002  Email: [tolgyi@premiercom.hu](mailto:tolgyi@premiercom.hu) | **Károlyi Kata**  Bridgestone Magyarország Kft.  Tel.: 430-2796  E-mail: [Katalin.KAROLYI@bridgestone.eu](mailto:Katalin.KAROLYI@bridgestone.eu) |

***A Bridgestone-ról:***

*A Bridgestone Corporation a világvezető gumiabroncs és gumitermék vállalata. A Bridgestone Corporation és leányvállalatai a világ 25 országában 178 gyárat üzemeltetnek, több mint 144.000 munkatársat foglalkoztatnak, míg termékeit több mint 150 országban értékesítik. A Bridgestone küldetése a cég 1931-es alapítása óta változatlan: „Kimagasló minőséggel szolgáljuk a társadalmat”.*

*Bridgestone EMEA (Európa, Közel-Kelet és Afrika)*

*A Bridgestone EMEA (Európa, Közel-Kelet és Afrika) – belgiumi központtal – a világ legnagyobb gumiabroncs- és gumigyártójának, a tokiói székhelyű Bridgestone Corporation kizárólagos tulajdonú leányvállalata. 18 200 főt meghaladó alkalmazotti létszámával a Bridgestone EMEA több mint 60 országban van jelen. Az egész régióban 14 gumiabronccsal és kapcsolódó tevékenységgel foglalkozó üzemet, valamint egy jelentős K+F központot és tesztpályát üzemeltet. A Bridgestone EMEA prémium kategóriás gumiabroncsai kaphatók Európában, a Közel-Keleten, Afrikában és szerte a világon.*

*A Bridgestone Europe tevékenységéről további információt talál a* [*www.bridgestone.eu*](http://www.bridgestone.eu) *és az* [*www.bridgestonenewsroom.eu*](http://www.bridgestonenewsroom.eu) *honlapokon, vagy kövessen minket Facebook, Twitter, YouTube és Instagram oldalainkon.*

*A Bridgestone Tatabánya Termelő Kft. 2006-ban kezdte meg működését és napjainkra Magyarország egyik legnagyobb abroncsgyárává vált. Alapítása óta a vállalat munkavállalóinak száma több mint kétszeresére emelkedett: míg 2007-ben 300 munkavállalóval kezdődött meg a termelés, addig ma már közel 1000-ren dolgoztak a világhírű márkával fémjelzett abroncs gyártásán.*

*A vállalat a kormány stratégiai partnereként 2013-ban hirdette meg azt a nagyszabású kapacitásbővítési tervét, amelynek keretében 2020-ig megnégyszerezi gyártó kapacitását és 20%-kal növeli alkalmazottainak számát. A folyamatos fejlesztéseknek köszönhetően a tatabányai gyár mára már a cégcsoport meghatározó, a legfejlettebb technológiával rendelkező európai üzemévé lépett elő. Jelenleg évente közel 3,2 millió abroncs készül Tatabányán, több mint 230 féle méretben, mindez ráadásul Európában az egyik legmodernebbnek számító technológiával. A Bridgestone Tatabánya Termelő Kft. teljes termelési volumenének 99,96%-át exportálja.*

*A Bridgestone-ról szóló további információkért keresse fel a www.bridgestone.hu honlapot, vagy látogasson el* [*Facebook oldalunkra*](https://www.facebook.com/Bridgestone.Magyarorszag/)*.*